  Майя Бывальцева Удмуртлы тӧроез быръёнъёсы пыриськон понна элькунысь Быръёнъёсъя валтӥсь ӧрие ужкагазъёссэс сётӥзы КПРФ-лэсь кандидат Владимир Бодров но ЛДПР-лэсь кандидат Тимур Ягафаров. Со сярысь ивортэмын улосвылысь ЦИК-лэн сайтаз. Ягафаров ужкагазъёссэ удмуртарняе, 21-тӥ пӧсьтолэзе, сётӥз, Бодров — вордӥськонэ, 24-тӥ пӧсьтолэзе. Пусъёмы, быръёнъёсы пыриськон понна кандидатъёс 16-тӥысен 26-тӥ пӧсьтолэзёзь ӧжытсэ 7 процентэзлэсь муниципал депутатъёслэсь кинюртэмъёссэс ӧрие вайыны кулэ. Тодэ вайытом, Быръёнъёсъя валтӥсь ӧрие ужкагазъёсты азьвылгес сётӥз Удмуртилэн тӧроезлэсь ужзэ огдырлы быдэсъясь Александр Бречалов. 10-тӥ куарусёнэ ортчоно дырызлэсь вазь быръёнъёсы 8 кандидатъёс пыриськыны малпало. Та сярысь вань иворъёс «Удмуртилы тӧроез быръёнъёс – 2017» сюжетын Тегъёс: Политика быръёнъёс Удмуртия ЛДПР КПРФ Быръёнъёсъяӧри  